Predlog za poboljšanje Šengena
Umjesto dovodjenja u pitanje njegovog opstanka, u Briselu su prije za učvršćenje spoljnih evropskih granica
Pod pritskom talas imigranata sa sjevera Afrike, a potom i južnih evropskih članica, zvanični Brisel je danas konačno izašao sa prijedlogom “osvježenja “ Šengena. Paket evropskih mjera, umjesto da otvara pitanje opstanka zajedničkog prostora slobodnog kretanja ljudi i roba, upućuje na osnaženje saradnje, snažniju kontrolu vanjskih granica, uspostavu evropskog sistema azila, razmjenu iskustava medju državama članicama kada je u pitanju integracija imigranata i strategijski, što će reći koordiniran, evropski pristup trećim državama kada je riječ o imigracijskim pitanjima i problemima. , kazala je evropska komesarka za unutrašnje poslove, Sesilija Malmstrom. Medjutim, uvjereni da takvo rješenje neće zadovoljiti vlasti u Italiji I Francuskoj koje, zajednički, traže reviziju Šengena zbog hiljada imigranata sa sjevera Afrike na italijanskom, a potom i na francuskom tlu, u Briselu su u prijedlogu novog uredjenja Šengena, i protiv svoje volje, ostavili klauzulu o mogućnosti da neka od evropskih članica, pod posebnim okolnostima, ipak uvede kontrolu na vlastitim granicama. Tačnije, ostavili su mogućnost da se o tome razgovara već naredne sedmice, kada se u Briselu okupljaju evropski ministri unutrašnjih poslova. “istakla je Malstrom. U isto vrijeme, kada je riječ o Šengenu i odgodjenom pridruženju Bugarske i Rumunije tom prostoru, danas je takodje objavljena ocjena evropske policijske agencije, Europola, zasnovana na dvogodišnjem istraživanju, da Jugoistočna Evropa postaje ključna ruta krijumčarenja droge, ljudi i oružja. Uz krijumčarenje preko Bugarske i Rumunije, jedan od najvećih problema su, prema evropskim policajcima, albanske kriminalne grupe, zatim krijumčarenje oružja iz Albanije, BiH, Hrvatske. Policijski izvještaj upozorava da kriminalne grupe čekaju na mogućnost priključenja Bugarske i Rumunije Šengenu, kako bi kriminalnu mrežu štitile u ostatku Unije. Inače, još juče je nadležni komitet Evropskog parlamenta dao zeleno svjetlo Bugarskoj i Rumuniji da se priključe Šengenu, dok će konačna odluka o tome zavisiti od procjene evropskih ministara unutrašnjih poslova. Plan da se priključe Šengenu još marta ove godine spriječile su Njemačka i Francuska, uvjerene da bi to otvorilo vrata talasu kriminala iz tog pravca.